CELEX: 62012CN0125
Language: da
Date: 2012-03-08 00:00:00
Title: Sag C-125/12: Anmodning om præjudiciel afgørelse indgivet af Juzgado de lo Mercantil n °1 de Granada (Spanien) den 8. marts 2012 — Promociones y Construcciones BJ 200 S.L. m.fl.

16.6.2012   
            
            
               DA
            
            
               Den Europæiske Unions Tidende
            
            
               C 174/15
            
         Anmodning om præjudiciel afgørelse indgivet af Juzgado de lo Mercantil no 1 de Granada (Spanien) den 8. marts 2012 — Promociones y Construcciones BJ 200 S.L. m.fl.
   (Sag C-125/12)
   2012/C 174/22
   Processprog: spansk
   
      Den forelæggende ret
   
   Juzgado de lo Mercantil no 1 de Granada
   
      Parter i hovedsagen
   
   Promociones y Construcciones BJ 200 S.L., Ignacio Alba Muñoz, kurator for Promociones y Construcciones BJ 200 S.L. og Agencia Estatal de la Administración Tributaria
   
      Præjudicielle spørgsmål
   
   
               1)
            
            
               Skal artikel 199, stk. 1, litra g), i Rådets direktiv 2006/112/EF (1) af 28. november 2006 om det fælles merværdiafgiftssystem, når det bestemmes heri, at »1. Medlemsstaterne kan fastsætte, at den afgiftspligtige person er modtageren i følgende transaktioner: […] g) levering af fast ejendom, der bliver solgt af domsskyldneren som led i en tvangsauktion«, og når der tale om en konkurssag, som er iværksat på grundlag af den pågældende skyldners insolvenserklæring, fortolkes således, at artiklen kun vedrører de overdragelser, som foretages i nøje overensstemmelse med sagens karakter af en likvidation eller i forbindelse med den likvidationsfase, som proceduren måtte befinde sig i, således at afhændelsen af de pågældende ejendomme skal finde sted som led i den samlede realisering af boet, eller betyder det forhold, at en konkurssag bl.a. kan munde ud i en afvikling af det konkursramte selskab, at artiklen ligeledes omfatter enhver overdragelse af fast ejendom, som den konkursramte skyldner måtte foretage i løbet af en sådan konkurssag?
            
         
               2)
            
            
               Skal artikel 199, stk. 1, litra g), i Rådets direktiv 2006/112/EF af 28. november 2006 om det fælles merværdiafgiftssystem fortolkes således, at den »tvangsauktion«, som nævnes heri, omfatter en kollektiv retlig insolvensbehandling, hvori der uafhængigt af en eventuel tvangsauktionsfase og alene, fordi der er opstået mulighed herfor, er foretaget et frivilligt salg af et eller flere aktiver, eller vedrører den derimod kun de tvangsfuldbyrdelser, der har til formål at realisere domsskyldnerens aktiver?
            
         
               3)
            
            
               Såfremt artikel 199, stk. 1, litra g), i Rådets direktiv 2006/112/EF af 28. november 2006 om det fælles merværdiafgiftssystem i sidstnævnte tilfælde udelukkende vedrører de tvangsfuldbyrdelser, som har til formål at realisere domsskyldnerens aktiver, kan den nævnte artikel da fortolkes således, at anvendelsen af omvendt momspligt i alle de tilfælde, hvor en skyldner, som er erklæret konkurs, overdrager fast ejendom, fordi der er opstået mulighed herfor og af hensyn til konkurssagens interesser og uafhængigt af en eventuel procedure med henblik på en samlet realisering af aktiverne, er udelukket i henhold til denne artikel, hvorfor der skal ses bort fra en national lov, som har udvidet anvendelsesområdet for artikel 199, stk. 1, litra g), i direktiv 2006/112 til tilfælde, som ikke er omfattet af denne bestemmelse?
            
         
      (1)  EUR L 347, s. 1.